cyanic-selkie/wikianc huggingface dataset:
Bastian Schweinsteiger
Tarjimayi holi
Vaqt oʻtishi bilan futbol yosh Bastianning sevimli mashgʻulotlari orasida bosh oʻrinni egalladi. Toʻrt yildan koʻp boʻlmagan vaqt ichida futbolchi bolalar jamoasida mashq qila boshlaydi. Bastianning birinchi futbol klubi Oberaudorf boʻlib, bu klubga akasi bilan birga qabul qilingan. Bolalar oʻrtasidagi futbol musobaqalarida Bastian yuqori koʻrsatkichlari bilan ajralib turgan, bu esa unga yuqori darajadagi futbol klubi „ Rosenheim 1860 “ jamoasiga oʻtishga imkon berdi. Schweinsteigerning iqtidori oʻshandayoq sezilgan, ammo bundan tashqari futbolchining irodasi, fidoyiligi va jamoaviy ruhi murabbiylarni oʻziga tortgandi. Bastian haqidagi biografik kitob muallifi Lyudvig Krammer taʼkidlaganidek, futbolchi bolaligidan oʻzining yetakchilik fazilatlari bilan ajralib turgan. Hatto yoshi kattaroq jamoada ham Schweinsteiger gʻalaba qozonish gʻayrati bilan boshqalarni ruhlantira olardi. Koʻrgazmali mashgʻulotlarning birida Bastianni boʻlajak jamoadoshi Mats Hummelsning otasi „ Bayern Munich “ futbol klubining yoshlar jamoasi murabbiyi Herman Hummels payqab qoladi. Murabbiy Myunxen klubi rahbariyatiga yosh futbolchi haqida maʼlum qiladi, natijada „ Bayern Munich “ futbol klubining muxlisi boʻlgan Bastian 14 yoshida ikkinchi marta jamoasini oʻzgartiradi.
Shaxsiy hayoti
Bastian musiqa, do‘stlar bilan uchrashish, sayohat qilish va kitob o‘qishni o‘zining sevimli mashg‘ulotlari deb biladi. Futbolchi basketbolni ham yaxshi ko‘radi, tez-tez „Bayern Munich“ basketbol jamoasining o‘yinlariga qatnashardi. Bastian togʻ changʻichisi Felix Neureuther bilan bolalikdan doʻst hisoblanadi, shuningdek, nemis professional basketbolchisi Steffen Hamann bilan do‘stdir. Futbolchi bir marta basketbol to‘pining halqaga tushishini taqlid qilgan holda golini nishonlagan.
2007-yildan 2014-yil iyuligacha Bastian nemis modeli Sarah Brandner bilan uchrashadi. 2014-yil sentyabr oyida Schweinsteiger serbiyalik tennischi Ana Ivanovich bilan uchrashishni boshlaydi. 2016-yil 12-iyulda juftlik Venetsiyada turmush qurishadi. Nikoh marosimi Palazzo Cavalli-Franchetti saroyida bo‘lib o‘tgan. 2018-yil 19-martda oʻgʻli Luka tugʻiladi. 2019-yil 30-avgustda o‘g‘li Leon tug‘iladi. 2023-yil fevralda oila uchinchi farzand kutayotganligini maʼlum qiladi. 2023-yil mayida juftlikning uchinchi oʻgʻli tugʻiladi.
Uning familiyasi Schweinsteig so‘zidan olingan bo‘lib, „cho‘chqa katagi“ (Schwein „cho‘chqa“ + stige „katak“) degan ma’noni bildiradi. Bastian faoliyatining dastlabki yillarida ingliz tilidagi matbuot va muxlislar uning familiyasini „choʻchqaboqar“ (pig-climber) deb noto‘g‘ri tarjima qilishgan, Schweinsteigerning Myunxendagi kolbasa ishlab chiqaruvchi korxonasiga qarshi da’vosi matbuot xabarlarida keng yoritilgan, sababi korxona o‘z mahsulotlarini „Shvayni“ deb nomlagandi. Ba’zan matbuotda Bastian ismi o‘rniga, Sebastyan nomi noto‘g‘ri ko‘rsatilardi.
2015-yilda Xitoyning „Dragon in Dreams“ o‘yinchoq ishlab chiqaruvchi korxonasi Vermaxt askari qoʻgʻirchogʻini ishlab chiqaradi, qo‘g‘irchoqning yuzi Schweinsteigerga o‘xshash boʻlgan, qo‘g‘irchoqni yasashda balki futbolchining qiyofasidan foydalanilgan boʻlishi mumkin. Askar qo‘g‘irchog‘i „Bastian“ nomi bilan sotilgan. Bu ommaviy axborot vositalarida juda ko‘plab reaksiyalarga sabab bo‘ldi, ammo ishlab chiqaruvchi korxona o‘xshashlikni shunchaki tasodif, chunki qo‘g‘irchoqda „oddiy nemis“ tasvirlangan deb hisoblashadi. Suddan so‘ng qo‘g‘irchoq sotuvdan olib tashlanadi.
Ikki darajali
Baʼzan ikki darajali diplom, qoʻshma daraja, qoʻshma daraja berish huquqiga ega hisoblanadi, qoʻshma daraja yoki ikki tomonlama bitiruv dasturi deb ataladigan ikki darajali dastur talabaning ikkita universitet darajasi uchun parallel ravishda ishlashini oʻz ichiga oladi — bir oʻquv yurtida yoki turli institutlarda (baʼzan turli mamlakatlarda) — va ularni alohida topish uchun kerak boʻlganidan kamroq vaqt ichida bajarish. Ikki daraja bir xil fan sohasida (ayniqsa, kurs mamlakatlar oʻrtasida boʻlinganda) yoki ikki xil fanda boʻlishi mumkin.
Chuzelles
Chuzelles Fransiyaning Rhône-Alpes mintaqasida joylashgan kommunadir. Isère departamenti Vienne tumani tarkibiga kiradi.
Bastian Schweinsteiger
Shaxsiy hayoti
Schweinsteiger 2019-yil oktyabr oyida sportni tark etganidan bir necha kun o‘tgach, ARD teleradiokompaniyasi Bastianni 2022-yilda Qatarda bo‘lib o‘tadigan jahon chempionatiga qadar keyingi uch yil davomida futbol o‘yinlarini translyatsiya qilish bo‘yicha mutaxassis bo‘lganini e’lon qiladi. 2020-yil Amazon Prime Video videoservisida Bastian haqida Til Schweigerning „Schw31ns7eiger Memories: Von Anfang bis Legende“ hujjatli filmi chiqadi. Film nomidagi raqamlar Schweinsteigerning „ Bayern Munich “dagi 31 va milliy terma jamoadagi 7 raqamlariga ishora qilingan.
FC Bayern Munich
Jamoa o‘zgarishiga qaramay, Bastian ota-onasi bilan „ Bayern Munich “ futbol klubining mashg‘ulot majmuasidan 90 km uzoqlikdagi Oberaudorfda yashashda davom etdi. Bu qiyinchilik tug‘diradi, dastlab onasi mashgʻulotga futbolchini olib borgan, keyinchalik esa klub yoshlar jamoasi futbolchilari uchun alohida mikroavtobus oladi. „Bayern Munich “ futbol klubining yoshlar jamoasidagi o‘ynashdan tashqari, Bastian oddiy maktabga ham qatnardi, u yerda asosan matematikani yaxshi oʻzlashtirgan. Maktabni tamomlagach, futbolchi klub yotoqxonasiga joylashadi. Myunxen klubdagi faoliyatining boshida Bastianning bosh murabbiysi Stephan Beckenbauer boʻlgan. 2001-yilda jamoasi bilan birgalikda 17 yoshgacha bo‘lgan futbolchilar o‘rtasidagi Germaniya chempionatida g‘olib chiqadi. Bu vaqtda Bastianga Germaniyaning boshqa bir klubi „ Hamburger SV “ qiziqish bildirgan, ammo futbolchi oʻz klubida qolishga qaror qiladi. Bir yil o‘tib, Bastian yana Germaniya chempionati g‘olibiga aylanadi, bu safar ushbu hodisa 19 yoshgacha bo‘lgan futbolchilar o‘rtasida oʻtkazilgan musobaqada sodir bo‘ladi. Soʻngra futbolchi „ Bayern Munich II “ futbol klubini boshqargan murabbiy Hermann Gerland bilan ishlay boshladi. Ushbu murabbiyning kuchli talabi va qat’iyligi bilan ajralib turishi Schweinsteigerda taassurot qoldirgan. 2002-yil 2-martida Bastian „ Bayern Munich II “ futbol klubida debyut oʻyinini oʻtkazadi, yaʼni o‘yin oxirida zaxiradan maydonga tushgan. Bastianning navbatdagi o‘yini bor-yo‘g‘i ikki oydan soʻng bo‘lib o‘tadi, ammo shundan so‘ng murabbiy futbolchiga ishonch bildirib, tez-tez oʻyinga qoʻya boshlaydi.
2002-yil kuzida „ Bayern Munich “ 2002–2003-yilgi Chempionlar ligasining guruh bosqichida samarasiz o‘yin ko‘rsatdi. Beshta o‘yindan so‘ng nemis klubi bor-yo‘g‘i bitta ochko to‘playdi, shu bois ham klub o‘z guruhida oxirgi o‘rinni egalladi. Aynan shu pallada Bastian asosiy tarkibga o‘tadi va 13-noyabr kuni guruh bosqichining so‘nggi o‘yinida Fransiyaning „ Lans “ klubi jamoasiga qarshi o‘yinda ilk bor jamoaning asosiy tarkibida maydonga tushadi. Jamoa bosh murabbiyi Ottmar Hitzfeld futbolchini ikkinchi bo‘lim o‘rtalarida oʻyinga tushiradi. Uchrashuv 3:3 hisobidagi durang bilan yakunlandi, ammo „ Bayern Munich “ baribir guruhdan chiqa olmaydi. Dastlab Bastian oʻzining oʻrni boʻlgan yarim himoya markazida emas, balki asosan qanotlarda o‘ynagan, chunki oʻz pozitsiyasida raqobat kuchli boʻlgandi. 2002-yil 7-dekabrda „ VfB Stuttgart “ bilan boʻlgan uchrashuvda Bundesligadagi debyutini oʻtkazib, soʻngra o‘zining birinchi professional shartnomasini imzolaydi. Fevral oyi boshida Germaniya kubogi doirasidagi „ FC Köln “ jamoasiga qarshi o‘yinda Bastian Myunxen klubi safida o‘zining birinchi golini uradi, uning urgan gol o‘sha uchrashuvda uchinchi gol bo‘lib, yakuniy hisob 8:0 bilan tugaydi. Hitzfeld murabbiyligida Schweinsteiger sportchi jihatidan o‘sadi, chunki murabbiy futbolchiga ehtiyotkorlik bilan munosabatda bo‘lgan. Oʻzining 1-mavsumida klubning asosiy tarkibida boʻlgan Bastian 14 ta o‘yin o‘tkazadi, shuningdek, ikkita turnir Germaniya kubogi va Germaniya chempionati g‘olibiga aylanadi.
2003–2004-yilgi mavsumda jamoa Chempionlar ligasining guruh bosqichidan chiqishga muvaffaq bo‘ldi. Nimchorak finalda esa „ Real Madrid “ bilan to‘qnash keladi. Ispaniya klubiga qarshi birinchi o‘yinda Bastian maydonga tushmadi, zaxirada qoladi, ikkinchi o‘yinda esa 0:1 hisobi qayd etilganida oʻyinga tushiriladi. Yosh nemis paydo bo‘lishiga qaramasdan, uchrashuvda boshqa gol kiritilmaydi, shu sababli klub turnirni tark etadi. Mag‘lubiyatga qaramay, Schweinsteiger uchun bu o‘yin hal qiluvchi o‘yinlardan biriga aylandi. Keyinchalik futbolchining o‘zi ham tan olishicha, o‘sha o‘yindan soʻngra o‘ziga boʻlgan ishonchni his qildi, sababi jamoadagilar hatto qiyin vaziyatda ham unga ishonishni boshladilar. Futbolchi sifatida o‘sishiga qaramay, „ Bayern Munich “ muvaffaqiyatsizlikka uchrayverardi. Germaniya kubogida klub chorak final bosqichidagi o‘yinini yakunlaydi, „ Werder Bremen“ futbol klubi chempion bo‘ladi. Salbiy natijalar tufayli Hitzfeld ishdan bo‘shatildi va uning o‘rnini Felix Magath egallaydi. Yangi murabbiy darhol Bastiannni oʻyinga jalb qilishni boshlamaydi, shuning tufayli futbolchi hatto unga qiziqish bildirgan „ Bayer 04 Leverkusen “ futbol klubiga oʻtish uchun muzokaralarni boshlaydi, ammo klub boshqaruvi raisi Karl-Heinz Rummenigge futbolchini qo‘yib yuborishdan bosh tortadi. Soʻngra Schweinsteigerning o‘zi Myunxen jamoasi tarkibida o‘ynashni xohlayotganini tan oladi. Murabbiy bilan munosabatlaridagi ilk qiyinchiliklarga qaramay, murabbiy va futbolchi umumiy til topishdi.
Schweinsteigerning maydondagi oʻrni Hitzfeld murabbiyligida ham, Magath boshqaruvida ham nomutanosib boʻlgan, bu murabbiylar futbolchini markaziy hujumchi va markaziy himoyachidan tashqari deyarli barcha pozitsiyalarda oʻynatishdi. 2008–2009-yilda klubga Magathning o‘rniga olingan yangi murabbiy Jürgen Klinsmann 3-4-2-1 sxemasida Ze Roberto bilan birga Bastianni qanot o‘yinchisi sifatida yoki yarim himoyachi sifatida oʻynatishni afzal ko‘rdi. Yangi murabbiy jamoa ishonchini qozona olmadi. Chempionlar ligasida kub Ispaniyaning „ Barcelona “ jamoasiga ikki uchrashuvda 1:5 hisobida imkoniyatni boy bergan bo‘lsa, milliy chempionatda ham natijalar qoniqarsiz edi. Natijada klubda keyingi mavsumda Chempionlar ligasiga chiqa olmaslik xavfi paydo boʻldi, shu sababdan Klinsmann ishdan bo‘shatildi. Jupp Heynckes vaqtincha bosh murabbiy etib tayinlandi, oldin Bastian bilan klubning ikkinchi jamoasida ishlagan Hermann Gerland esa murabbiyning yordamchisiga aylandi. „ Borussia Mönchengladbach “ futbol klubiga qarshi yangi murabbiy boshchiligidagi birinchi o‘yinda Schweinsteiger hisobni ochadi va buning evaziga „ Bayern Munich “ 2:1 hisobida g‘alaba qozonadi. Heynckes qo‘l ostida jamoaning natijalari yaxshilandi, Myunxen klubi chempionatda ikkinchi o‘rinni egallaydi. Franck Ribéry bilan birga Bastian ham o‘zini eng yaxshi tomondan ko‘rsatdi. Heynckes avvalgi murabbiylardan farqli o‘laroq, futbolchidan Mark van Bommel bilan juftlikda markazda foydalangan.
Mavsum yakunida Heynckes o‘z lavozimini tark etdi, Louis van Gaal bosh murabbiy etib tayinlandi. Dastlab murabbiy Schweinsteigerni qanotga qaytardi, ammo qanot yarim himoyachisi Arjen Robben sotib olganidan so‘ng yana Bastianni maydon markaziga o‘tkazadi. Gollandiyalik murabbiy qo‘l ostida klub 2009–2010-yilgi mavsumni omadsiz boshladi, biroq Schweinsteiger va van Bommelning maydon markazidagi muvaffaqiyatli hamkorligi tufayli vaziyat barqarorlashdi. Mavsum oxirida „ Bayern Munich “ chempionlikni qo‘lga kiritish bilan birga Germaniya kubogini ham qo‘lga kiritdi, finalda Schweinsteigerning o‘zi ham „ Werder “ darvozasiga gol uradi. Bundan tashqari, Myunxen klubi Chempionlar ligasi finaliga chiqdi va unda Italiyaning „ Inter “ jamoasi bilan to‘qnash keladi. Ammo bu o‘yinda „Bayern Munich“ 0:2 hisobida mag‘lubiyatga uchraydi. Myunxen klubining sobiq futbolchisi Paul Breitner ta’kidlaganidek, turli pozitsiyalarda o‘ynash Schweinsteigerga markaziy yarim himoyachi sifatlarini oshirish imkonini berdi, shu tufayli futbolchi o‘yinni turli rakurslardan kuzatishi mumkin edi. 2010-yilning yozida „ Real Madrid “, „ Chelsea “ va „ Juventus “ Schweinsteigerning transferiga qiziqish bildirishgan, biroq futbolchi „ Bayern Munich “ bilan shartnomasini 2016-yilgacha uzaytiradi. 2010–2011-yilgi mavsumda Schweinsteiger asosan pleymeyker vazifasini bajardi va muhim gollarni urdi. Germaniya kubogining 2-bosqichida „ Werder “ga qarshi o‘yindagi ikkita golni ham futbolchining oʻzi uradi va buning evaziga „ Bayern Munich “ g‘alaba qozonib, keyingi bosqichga chiqib oladi.
2011-yil 2-noyabrida Schweinsteiger Chempionlar ligasi guruh bosqichi doirasida „ Napoli “ jamoasiga qarshi o‘yinda (3:2 hisobida g‘alaba qozongan) oʻmrov suyagini sindirib oladi, shu sababli 2011-yilning oxirigacha safdan chiqadi. 2012-yil 8-fevralida Germaniya kubogi chorak finalida „ Stuttgart “ futbol kulbiga qarshi o‘yinda (hisob 2:0) yana jarohat olib, bir necha hafta o‘ynay olmaydi. 2012-yil 25-aprelida Chempionlar ligasi yarim finalida „ Bayern Munich “ „ Real Madrid “ bilan to‘qnash keladi. Ikki o‘yindan so‘ng hisob tenglashdi, shu sababli ikkinchi o‘yinda dastlab qo‘shimcha bo‘limga, keyin esa penaltilar seriyasiga o‘tiladi. Schweinsteiger oxirida chiqib, o‘z zarbasini golga aylantirdi va klubni 2012-yilgi Chempionlar ligasi finaliga olib chiqdi. „Bayern Munich “ futbol klubining uy stadionida boʻlib oʻtgan uchrashuvda jamoa „ Chelsea “ bilan toʻqnashadi. Oʻyin davomida g‘olibni aniqlanmaydi, o‘yin penaltilar seriyasiga qadar davom etadi. Beshinchi bo‘lib Petr Čech darvozasiga zarba bergan Schweinsteiger gol ura olmaydi, shundan so‘ng „ Bayern Munich “ darvozasiga gol urgan Didier Drogba „Chelsea“ga g‘alaba keltiradi. 2012–2013 yilgi mavsumda Bastian jamoaga yangi kelgan Javi Martínez bilan birga markaziy yarim himoyachi sifatida o‘ynashda davom etadi. 2012-yil 29-sentyabrda „Werder“ bilan oʻyinda Schweinsteiger „Bayern Munich“ safidagi 400-uchrashuvini o‘tkazadi. 2013-yil 6-aprel kuni futbolchi Frankfurtning „ Eintracht “ klubi darvozasiga gol uradi, bu yagona gol jamoaning oʻyinda g‘alaba qozonishiga va Bundesliga chempionligini qo‘lga kiritishiga sabab boʻldi. Bundan tashqari, klub ketma-ket ikkinchi marta Chempionlar ligasi finaliga chiqishga muvaffaq bo‘ldi, unda Myunxen klubi Dortmundning „ Borussia “ klubini 2:1 hisobida mag‘lub etdi. Natijada Bastian ilk bor Chempionlar ligasida g‘alaba qozonadi. 1-iyun kuni „Bayern Munich“ Germaniya kubogini ham qo‘lga kiritadi. Shunday qilib, 2012–2013-yilgi mavsum „Bayern Munich“ va Schweinsteiger uchun „ trebl “ bilan yakunlanadi.
2013–2014-yilgi mavsum oldidan Bastian to‘pig‘idan jarrohlik amaliyotini o‘tkazadi. 2013-yil 9-avgustda futbolchi Bundesligadagi 300-uchrashuvini o‘tkazdi, keyin „ Bayern Munich “ o‘z uyida „ Borussia Mönchengladbach “ni 3:1 hisobida mag‘lub etadi. Shundan soʻng Schweinsteiger birinchi marta UEFA superkubogini qo‘lga kiritadi, „Bayern Munich“ Angliyaning „ Chelsea “ jamoasini penaltilar seriyasida mag‘lub etadi, ammo futbolchining o‘zi jarohati tufayli bu o‘yinda ishtirok etmagan. Soʻngra o‘yinlari uchun futbolchi Germaniyada yilning eng yaxshi futbolchisi deb tan olinadi. 2013-yilning noyabrida Schweinsteiger to‘pig‘idagi davom etayotgan muammolar tufayli yana operatsiya qilinishi ma’lum bo‘ladi. Fevral oyi boshida futbolchi operatsiyadan so‘ng jamoa bilan mashg‘ulotlarga qaytadi. Mart oyi oxirida Bastian yana „Bayern Munich“ bilan muddatidan avval chempionlikni qo‘lga kiritadi. 2013–2014-yilgi Chempionlar ligasi chorak finalida „Manchester United“ jamoasiga qarshi birinchi o‘yinda Schweinsteiger gol urib, hisobni tenglashtiradi (1:1), ammo keyinroq oʻyindan chetlatiladi. Bastian jarohati sabab Germaniya kubogi uchun 17-may kuni bo‘lib o‘tgan final o‘yinni o‘tkazib yuboradi, bu o‘yinda „Bayern Munich“ Dortmundning „ Borussia “ klubini qo‘shimcha bo‘limlarda 2:0 hisobida mag‘lub etadi. Schweinsteiger yettinchi marotaba Germaniya kubogini qoʻlga kiritadi.
Tizzasidagi muammolar tufayli Bastian 2014–2015-yilgi mavsum startini o‘tkazib yuboradi. Birinchi marta furbolchi maydonga faqat noyabr oyida qaytadi. O‘sha mavsumda klub yana Bundesligada g‘alaba qozonadi, ammo bu kubok o‘sha mavsumda ushbu klub uchun yagona sovrin boʻlib qoladi. 23-may kuni „ Mainz 05 “ futbol klubiga qarshi o‘yin (hisob 2:0) Schweinsteigerning „Bayern Munich “ safidagi 500-o‘yini bo‘ldi va bu oʻyinda futbolchi gol urdi. Bu o‘yin Bastian uchun jamoasidagi oxirgisi bo‘ladi. „Bayern Munich“ futbol klubidagi 17 yillik faoliyatidan so‘ng futbolchi 2015-yilning yozida klubni tark etdi. Myunxen jamoasning so‘nggi mavsumlarida Schweinsteiger mukammal formada boʻlmay, ko‘plab jarohatlari mavjud edi, bu esa futbolchining klubnii tark etish haqidagi yakuniy qaroriga asosiy sabablardan biri boʻlgandi. Shuningdek, jamoa bosh murabbiyi Pep Guardiolaning asosiy tarkibni tanlash borasidagi qarori ham o‘z ta’sirini o‘tkazgan, murabbiyning talablarini tezkor futbolchilar yaxshiroq qondirishgan boʻlib, ular orasida Schweinsteiger yo‘q edi.
Manchester United F.C.
2015-yil 13-iyulda Bastian Schweinsteiger Angliyaning „ Manchester United “ klubiga o'tishi rasman eʼlon qilindi, futbolchi ushbu jamoa bilan uch yillik shartnoma imzolaydi. Germaniyalik yarim himoyachi ushbu klubni foydali shartnomasi hamda avvalroq „Bayern Munich“ni boshqargan murabbiy Louis van Gaal bilan qayta ishlash imkoniyati tufayli tanlagan. Bastian Myunxen klubi muxlislari bilan xayrlashmoqchi bo‘lganiga qaramay, o‘sha paytda buning uchun qulay imkoniyat topilmaydi. Dastlab Manchester jamoasida futbolchiga 23-raqami berilgan, ammo mavsumning rasmiy boshlanishidan oldin futbolchi o‘z raqamini „Bayern Munich“da ishlatgan 31-raqamiga o‘zgartiradi. Eng yaxshi holatida boʻlmagan Schweinsteigerni murabbiy yana eng yaxshi holatiga qaytarishga qaror qiladi va futbolchiga chuqur ishonch bildiradi. Biroq mavsumga tayyorgarlik ancha omadsiz kechdi: Bastian ko‘plab mayda jarohatlar va mushaklardagi og‘riqlarga ega edi, shu sababli futbolchi „ Tottenham Hotspur “ futbol klubiga qarshi birinchi o‘yinida zaxirada qoladi. O‘sha o‘yinda Schweinsteiger, yaʼni ikkinchi bo‘limda Michael Carrick oʻrniga maydonga tushiriladi va „qizil iblislar“ safida rasmiy debyutini oʻtkazadi.
Bastian „ Manchester United “ futbol klubida o‘ynagan birinchi nemis bo‘lgan. Keyinchalik futbolchi bir muncha vaqt asosiy tarkibdan joy olishga muvaffaq bo‘ladi. 28-noyabr kuni Bastian „ Leicester City “ futbol klubiga qarshi o‘yinda (1:1) hisobni tenglashtirib, klubdagi ilk golini uradi, shundan so‘ng klub muxlislari futbolchini klubdagi oyning eng yaxshi futbolchisi deb e’tirof etishadi. Biroq kelajakda futbolchini omadsiz davr kutayotgandi. „ Manchester United “ futbol klubi 2015–2016-yilgi mavsumda „ Wolfsburg “ futbol klubi tomonidan Chempionlar ligasidan chiqarib yuborilganidan so‘ng, bosh murabbiy van Gaal Schweinsteigerni klubning muvaffaqiyatsiz o‘yini uchun aybdorlardan biri deb atagan va nemis „endi oldingidek emas“ligini taʼkidlaydi. 7-dekabr kuni Angliya futbol assotsiatsiyasi Bastianni „ West Ham United “ futbol klubiga qarshi o‘yinda Winston Reid bilan to‘qnashuvi uchun uchta o‘yinga diskvalifikatsiya qiladi. Mavsum oxirida futbolchi Manchester klubi tarkibida o‘zining birinchi va yagona sovrini Angliya kubogini qo‘lga kiritadi, oʻshanda klub ushbu turnir finalida „ Crystal Palace “ futbol klubini 2:1 hisobida mag‘lub etgandi. Kubokni qo‘lga kiritganiga qaramay, Louis van Gaal mavsum oxirida ishdan bo‘shatildi.
Chuzelles
Aholisi
2032 nafar aholi istiqomat qiladi (2005). Aholi zichligi — har kvadrat kilometrga 156,3 nafar kishi.
Bastian Schweinsteiger
Manchester United F.C.
Yangi murabbiy etib José Mourinho tayinlanadi, murabbiy klubga kelganidan so‘ng, Schweinsteigerni jamoaning asosiy o‘yinchisi sifatida mutlaqo hisoblamasligini qat’iy ta’kidlaydi. Avvaliga murabbiy Bastianni yozda „ Galatasaroy “ bilan o‘rtoqlik o‘yiniga olib bormaydi va avgust oyi boshida Bastian asosiy tarkibdan butunlay chetlashtirildi, shu paytdan boshlab futbolchi yoshlar jamoasida shug‘ullanishi kerak edi. Mourinho futbolchini klubdagi eng kuchsiz yarim himoyachi deb hisoblagan, ammo Schweinsteiger baribir jamoani tark etmaydi. Bu murabbiy va futbolchi o‘rtasidagi munosabatlarni yaxshilamaydi, lekin Bastian har doim provokatsiyalarga qaramay, imzolangan shartnoma talablarini bajarishga va o‘zini xushmuomalalik bilan tutishga harakat qiladi. Mourinho boshchiligida Schweinsteiger Angliya Premyer-ligasi o‘yinlariga bor-yo‘g‘i to‘rt marta asosiy tarkibga kiritilgan, biroq futbolchi hech qachon maydonga tushirilmagan. Ammo boshqa turnirlarda Schweinsteiger hali ham bir nechta o‘yin o‘tkazgan va hatto gol ham urgan. O‘sha mavsumda nemis futbolchisiga faoliyatini davom ettirishi mumkin bo‘lgan variant Amerika ligasi — MLSga o‘tish bo‘lib tuyuladi. Futbolchi 2017-yil mart oyida ushbu ligaga boradi. Manchesterdan ketganidan so‘ng, bosh murabbiy Mourinho ochiqchasiga Bastian bilan bog‘liq vaziyatdan afsusda ekanligini tan oladi, sababi yaqindan muloqot qilish va futbolchining xatti-harakatlarini kuzatishi Bastian haqidagi fikrini o‘zgartirgandi.
Ikki darajali
Umumiy koʻrinish
Ikki darajali bakalavriat dasturlari baʼzi mamlakatlarda boshqalarga qaraganda tez-tez uchraydi va odatda oliy taʼlim tizimi Britaniya modeliga amal qiladigan mamlakatlarda uchratish mumkin chunki Britaniyada ham ikki diplomli boʻlish otati navjud. Magistrlik ikki darajali dasturlar kengroq. Aʼzo davlatlar oʻrtasida ikki tomonlama diplom dasturlariga qiziqish Evropa Ittifoqida tarqaldi, chunki bir nechta mamlakatlardan malaka olish Evropa mehnat bozorida ustunlik sifatida koʻriladi.
NGC 1449
Ushbu obyekt Yangi umumiy katalog asl nashrida mavjud.
Ikki darajali
Umumiy koʻrinish
Odatda — ikki darajali dasturda ikkala ishtirokchi institut har birida sarflanishi kerak boʻlgan vaqtni qisqartiradi mumkin chunki muddat qisqarsa ikki darajali diplom olish imkoni koʻpayadi. Umumiy bakalavr darajalariga muhandislik va iqtisod dasturlari, biznes va hisoblash kabi muhandislik va biznes dasturlari kiradi. Ular koʻpincha alohida darajalarni bajarish uchun 7-8 yil oʻrniga 4-5 yilni oladi lekin buning natihasi yaxshi boʻladi. Umumiy aspiranturaning ikki tomonlama darajalari JD-MBA darajalari, shuningdek, siyosat, iqtisod, shaharsozlik va xalqaro munosabatlar kabi MA sohalari bilan birlashtirilgan MBA va JD darajalaridir. Koʻpgina tibbiyot maktablari JD va MBA dasturlari, shuningdek, bir qator magistratura dasturlari bilan qoʻshma MD yoki DO darajalarini taklif qilishadi. Baʼzi universitetlar tadbirkorlar va venchur kapitalistlarini maqsad qilib olish uchun PhD qismi odatda fan va/yoki muhandislik boʻyicha qoʻsh PhD / MBA darajalarini taklif qilishadi.
Ikki mutaxassislik
Ikki tomonlama diplomni ikki tomonlama mutaxassislik bilan, yoki vaqti-vaqti bilan ishlagan (ayniqsa, tadqiqot) darajasi bilan keyingi malakani berish amaliyoti bilan yoki bir nechta institutlar tomonidan bitta daraja berish bilan aralashmaslik kerak. Ikki mutaxassislik yoki qoʻsh mutaxassislik ikkita alohida darajadan farqli oʻlaroq.
Maʼlumotnomalar
<references group="" responsive="1">
Bastian Schweinsteiger
Chicago Fire FC
2017-yil 21-mart kuni AQShning „ Chicago Fire “ futbol klubi Schweinsteigerni belgilangan o‘yinchi qoidasiga (The Designated Player Rule, „ Beckham qoidasi “) ko‘ra transfer qilganini e’lon qildi. Futbolchi ligadagi eng ko‘p maosh oluvchi futbolchilardan biriga aylandi. 1-aprel kuni Bastian yangi klubida debyut uchrashuvini o‘tkazdi, „ Montréal Impact “ bilan uchrashuv 2:2 hisobidagi durang bilan yakunlandi va Schweinsteigerning o‘zi gollardan birini kiritadi. Bastianning Chikagodagi birinchi mavsumida bu klub ligadagi 16 o‘yindan 10 tasida g‘alaba qozondi va nemisning o‘zi jamoaning asosiy o‘yinchilaridan biriga aylandi. Schweinsteiger MLSda ko‘pchilik futbolchilarning jismoniy holati yaxshi, biroq ularning o‘yin haqidagi tushunchasi zaifroq ekanligini ta’kidlaydi. Aynan Bastian o‘z jamoasining o‘yinini boshqarishi kerak boʻlgan. Futbolchi 2017-yilda MLS yulduzlari o‘yinida ishtirok etib, bu o‘yin penaltilar seriyasida raqib „ Real Madrid “ning g‘alabasi bilan yakunlangan. 2018-yilning yanvarida Bastian klub bilan shartnomasini bir yilga uzaytiradi. AQShdagi ikkinchi mavsumida futbolchi asosan erkin himoyachi sifatida oʻynatilgan. Ushbu mavsumda „Chicago Fire“ jamoasi Schweinsteigerning sobiq jamoasi „ Bayern Munich “ bilan o‘rtoqlik uchrashuvi o‘tkazadi. Bu uchrashuv 2018-yil 28-avgust kuni „ Allianz Arena “ stadionida bo‘lib o‘tdi, nemis klubi bilan oʻyinni Bastian xayrlashish maqsadida o‘tkazgani, chunki futbolchiga „Bayern Munich“dan ketganidan keyin bu imkoniyat taqdim etilmagandi. Bavariyaliklar 4:0 hisobida g‘alaba qozonishdi, Schweinsteiger esa boʻlimlar boʻyicha har bir jamoada oʻyin o‘tkazib, gol uradi. Bastianning MLSdagi uchinchi mavsumi tugaganidan so‘ng, 2019-yil 8-oktyabrda oʻzining futbolchilik faoliyatini tugatganini e’lon qiladi.
Germaniya milliy futbol terma jamoasi
Schweinsteiger 2004-yilda Germaniya milliy futbol terma jamoasida ilk o‘yinini o‘tkazgan. Vengriyaga qarshi o‘yin Germaniyaning 0:2 hisobidagi mag‘lubiyati bilan yakunlanadi .Futbolchi 21 yoshgacha bo‘lgan Germaniya terma jamoasi tarkibida yoshlar jamoalari o‘rtasidagi Yevropa chempionatida o‘ynaganidan so‘ng, Bastian 2004-yilgi Yevropa chempionati uchun asosiy jamoaga chaqiriladi, ammo futbolchi Germaniyaning pley-offga chiqishiga yordam bera olmaydi.
Terma jamoadagi debyutidan bir yil o‘tib, Schweinsteiger terma jamoadagi ilk golini, Rossiya bilan o‘rtoqlik uchrashuvida urishga muvaffaq bo‘ladi. 10 kun o‘tgach, 2005-yil 18-iyunda futbolchi birinchi marta rasmiy turnirdagi o‘yinda gol uradi va bu uning jamoasiga Konfederatsiyalar kubogida Tunisni 3:0 hisobida mag‘lub etishga yordam beradi. Keyinchalik Bastian 2006-yilgi jahon chempionati uchun jamoa tarkibiga kiritiladi. Germaniya Portugaliya bilan uchinchi o‘rin uchun o‘yinda ishtirok etadi, unda Schweinsteiger asosiy rollardan birini o‘ynaydi: futbolchi ikkita gol urishga muvaffaq bo‘ladi, buning natijasida nemis jamoasi 3:1 hisobida g‘alaba qozonadi va o‘z maydonida bronza medallarini qo‘lga kiritadi. Bastian o‘sha uchrashuvning eng yaxshi futbolchisi deb topilgan. Gollarning biri Schweinsteiger ishtirokida kiritilgan: futbolchining zarbasidan so‘ng portugaliyalik Armando Petit to‘pni o‘z darvozasiga kiritib qoʻyadi.
2010-yilgi jahon chempionatidan oldin terma jamoa sardori va asosiy yarim himoyachisi Michael Ballack jarohat olgan, uning o‘rniga aynan Schweinsteiger kelishi kerak boʻlgandi. Natijada Bastian ushbu turnirda jamoasining barcha yetti o‘yinida maydonga tushadi va xuddi ikki yil avval, 2008-yilgi Yevropa chemiponatidagi kabi Germaniya Ispaniyaga mag‘lub bo‘ladi, ammo bu safar mag‘lubiyat yarim final bosqichida yuz bergan. Bronza medallari uchun Urugvayga qarshi kechgan bahsda nemislar 3:2 hisobida zafar quchadi. O‘sha o‘yinda Philipp Lahm yo‘qligi sababli aynan Schweinsteiger o‘z jamoasi sardori boʻlgandi. Futbolchi 2010-yilgi jahon chempionatida muxlislarning eng yaxshi futbolchilar ramziy terma jamoasi tarkibiga kiritilgan.
2011–2012-yilgi mavsumda Bastian jarohati tufayli ko‘plab o‘yinlarni o‘tkazib yubordi, hatto futbolchining bo‘lajak Yevropa chempionatidagi ishtiroki ham so‘roq ostida qoladi, ammo yakunda futbolchi o‘z terma jamoasi o‘yinlarida qatnasha oldi. Biroq Schweinsteiger jarohatdan to‘liq forig‘ bo‘lishga ulgurmaydi, shuning uchun ham ba’zida futbolchi yaxshi o‘yin ko‘rsata olmagan. Umuman olganda, 2012-yilgi Yevropa chempionatida Bastian Schweinsteiger beshta uchrashuv o‘tkazib, bitta ham gol ura olmaydi. Germaniya yarim finalga chiqishga muvaffaq bo‘ladi, ammo yarim finalda Mario Balotellining dubli evaziga Italiya jamoasi g‘alaba qozonib, finalga yo‘l oladi. 2013-yil 15-oktyabrda Bastian milliy terma jamoadagi 100-uchrashuvini o‘tkazadi, bu uchrashuvda nemislar Shvetsiyani mag‘lub etishadi.
2014-yilgi Jahon chempionatidan oldin Schweinsteiger eng yaxshi holatida boʻlgan, pay yallig‘lanishi tufayli bo‘lajak turnirga deyarli tayyorlana olmaydi va shuning uchun nemisning turnirga chaqiruvi shubha bilan qabul qilingan. Guruh bosqichining birinchi o‘yinida portugaliyaliklarga qarshi o‘yinda futbolchi zaxirada qoladi, ammo yakunda Germaniya 4:0 hisobida g‘alaba qozonadi. Ushbu bosqichning Gana jamoasiga qarshi o‘tkazilgan ikkinchi o‘yini nemislarning 2:2 hisobidagi durang bilan yakunlanadi va Schweinsteiger oʻyin oxirida zaxiradan maydonga ilk bor tushiriladi. AQShga qarshi uchinchi o‘yinda Bastian asosiy tarkibda maydonga tushadi, Germaniya Thomas Müllerning goli evaziga minimal g‘alabaga erishadi. Keyinchalik Germaniya terma jamoasi nimchorak finalda Jazoirni, chorak finalda Fransiyani va yarim finalda Braziliyani mag‘lub etadi. Natijada nemislar finalga chiqishga muvaffaq bo‘lishdi, bu finalda raqib sifatida Argentina duch kelishadi. Finalda Schweinsteiger o‘z jamoasining eng yaxshi o‘yinchilaridan biri bo‘ladi va Mario Götzening qo‘shimcha daqiqalarda kiritgan goli evaziga Germaniya o‘yinda g‘alaba qozonib, jahon chempioniga aylanadi. Chorak finaldan to turnirning oxirigacha Bastian o‘z terma jamoasining barcha o‘yinlarida boshidan oxirigacha ishtirok etadi.
Philipp Lahm ketganidan keyin UEFA Yevropa chempionati 2016 saralash turniri boshlanishidan oldin Schweinsteiger Germaniya terma jamoasining yangi sardori etib tayinlanadi. 2016-yil mart oyida futbolchi terma jamoa bilan mashg‘ulot paytida jarohat oladi, shu sababli klub mavsumining qolgan qismini o‘tkazib yuboradi, ammo Yevropa chempionati boshlanishiga qadar tuzalib ketadi va yakuniy tarkibga kiritiladi. Ukrainaga qarshi dastlabki o‘yinda (2:0) Schweinsteiger qo‘shib berilgan vaqtning so‘nggi daqiqalarida gol uradi. Italiya bilan nimchorak final o‘yinida penaltilar seriyasida futbolchi zarbasini golga aylantira olmadi, ammo Germaniya baribir gʻalaba qozonadi. Fransiyaga qarshi yarim finalda Schweinsteiger Patrice Evraga qarshi kurashda o‘z jarima maydonchasi ichida qo‘li bilan o‘ynaydi, shu tufayli nemislar darvozasiga penalti belgilanadi va uni Antoine Griezmann golga aylantiradi. Germaniya bu o‘yinda 0:2 hisobida mag‘lub bo‘ladi. 2016-yil 29-iyulida Bastian Schweinsteiger terma jamoadagi faoliyatini yakunlaganini e’lon qiladi. 31-avgust kuni Germaniya va Finlandiya terma jamoalari o‘rtasida o‘rtoqlik o‘yini bo‘lib o‘tadi va bu nemis yarim himoyachisi uchun xayrlashuv uchrashuviga aylandi. Futbolchining o‘rniga jamoa sardori sifatida darvozabon Manuel Neuer tayinlanadi.
Oʻyin uslubi
Schweinsteiger asosan maydon markazida o‘ynagan, lekin futbolchi yetarli darajada universal boʻlgani uchun, faoliyatining ayrim paytlarida yarim himoya qanotlarida ham o‘ynagan. „ Bayern Munich “da o‘ynagan paytida futbolchi dunyoning eng yaxshi yarim himoyachilaridan biri hisoblangan. Schweinsteiger kuchli zarbaga ega bo‘lib, ba’zan uzoqdan darvozaga zarba berardi, shuningdek, futbolchi juda chidamli boʻlib, aniq va sifatli uzatmalarni ham bera olgan. Markaziy va qanot himoyachisi rolidan tashqari, futbolchi faoliyati davomida boshqa pozitsiyalarda ham, yaʼni himoyaviy yarim himoyachi, hujumkor yarim himoyachi, pleymeyker va o‘ng qanot himoyachisi sifatida oʻynatilgan. Schweinsteiger jismonan kuchli o‘yinchi boʻlib, texnikasi va ko‘rish qobiliyati yaxshi boʻlgan. Futbolchi maydon markazida o‘z jamoasining o‘yinini nazorat qilish va belgilash, jamoadoshlariga golli vaziyatlar yaratish qobiliyati bilan mashhur boʻlgan. Bastian yarim himoyaning „motori“ va „ruhlantiruvchisi“ deb atalgan. Hujum harakatlaridan tashqari, futbolchi jamoaga himoyada yordam berardi. „Chicago Fire“ futbol klubida Schweinsteiger o‘z futbolchilik faoliyatining yakuniy davrida uch himoyachi sxemasida ba’zan markaziy himoyachi yoki libero (erkin himoyachi) sifatida oʻynagan. Biroq bu pozitsiyalarda ham futbolchiga nafaqat himoya vazifalari, balki o‘yinni nazorat qilish, zarur bo‘lganda hujumlarni boshlash va oʻyinni nazorat qilishda to‘pni ushlab turish vazifasi yuklatilgan. Bastianning Chikagodagi murabbiyi Veljko Paunović Schweinsteiger faoliyatini tugatgandan so‘ng futbolchini „betakror, o‘ziga xos va mukammal futbolchi“ deb ataydi.
Chuzelles
Geografiyasi
Iqlimi
Chuzelles yozda issiq, qishda juda sovuq va yil davomida qisman bulutli. Yil davomida harorat odatda 0 ° C dan 27 ° C gacha o'zgarib turadi va kamdan-kam hollarda -5 ° C dan past yoki 33 ° C dan yuqori bo'ladi.
Turizm reytingiga asoslanib, issiq ob-havo uchun Chuzellesga tashrif buyurish uchun yilning eng yaxshi vaqti iyun oyining o'rtalaridan sentyabr oyining o'rtalarigacha.
Franco Davín
Franco Davín ( 1970-yil 11-yanvarda tugʻilgan) — tennis murabbiyi va Argentinalik sobiq tennischi.
Davín 15 yil, 1 oy davomida Buenos-Ayresda Xans Gildemeisterga qarshi ATP-turdagi birinchi oʻyinida gʻalaba qozondi. U tur darajasidagi asosiy toʻr oʻyinida gʻalaba qozongan eng yosh oʻyinchi boʻlgani uchun Open Era rekordiga ega. DavínATP Tourda uchta yakkalik turnirida gʻolib chiqdi va 1990 yil oktyabr oyida dunyoning 30-raqamli yakkalik reytingiga chiqdi
U 2015 yilning iyuligacha vatandoshi Xuan Martin del Potroni boshqargan va Argentina Devis Kubogi jamoasi sardori edi. Davín qoʻl ostida Del Potro 2009 yilgi US Open turnirida gʻolib chiqdi va chempionlik yoʻlida yarim finalda Rafael Nadal va finalda Rojer Federerni magʻlub etdi. Davín, shuningdek, 2004-yilgi Fransiya Ochiq chempionati va Grigor Dimitrov 2015-2016-yillarda g‘olib chiqqanida Gaston Gaudioga murabbiylik qilgan Hozirda u Kristian Garinga murabbiylik qilmoqda.
Yoshligi
Davín oʻsmirlik karerasini ajoyib oʻtkazdi, AQSh ochiq oʻgʻil bolalarning yakkalik bahslarida finalga chiqdi va Fransiya ochiq oʻgʻil bolalar juftliklarida gʻolib chiqdi (ikkalasi ham 1986 yilda).
Pro-tur
1987 yilda professionalga aylangan Davínning eng yaxshi zarbasi 1991 yilgi Fransiya Ochiq chempionatining chorak finaliga chiqish boʻldi, u erda u tajribali loydan yasalgan Martin Jaite, shuningdek, Maykl Stichga yutqazishdan oldin Kristian Bergstryom, Marian Vajda va Arnaud Boetschni magʻlub etdi.
Murabbiylik
Gaudio, del Potro va Dimitrov bilan ishlashdan tashqari, Davín Gilermo Koriya, Fabio Fognini va 2020 yilda Kayl Edmundga ustozlik qilgan. 2020 yilning noyabridan boshlab u Kristian Garinga murabbiylik qiladi.
2020 yil iyun oyida Davín COVID-19 uchun ijobiy sinovdan oʻtdi.
Shaxsiy hayoti
Davín Key Biscayne shahrida rafiqasi Mariana, qizi Xuana va oʻgʻli Nacho bilan yashaydi.
Havolalar
<references group="lower-alpha" responsive="" />
Antonia Lottner
Antonia Lottner ( 1996-yil 13-avgustda tug'ilgan) - nemis tennischisi.
Karyeradagi yorqin voqealar
thumb| Lottner 2012 yilda 2017-yil iyun oyida Lottner Gollandiyaning s-Hertogenbosch shahrida o'zining birinchi WTA Tour o'yinida g'alaba qozondi. Saralash bosqichida u o'sha paytdagi dunyoning 6-raqami Dominika Cibulkovani birinchi bosqichda mag'lub etdi.
Yakkalik
2022 WTA Tour orqali joriy.
Sanskritcha Vikipediya
Sanskritcha Vikipediya (संस्कृतविकिपीडिया) — Vikipediyaning sanskrit tilidagi boʻlimi. Sanskritcha Vikipediya 2003-yilning dekabr oyidan boshlab faoliyat yuritmoqda.
Hozirgi ahvoli
2023-yil 1-September boʻyicha Sanskritcha Vikipediyada maqolalar mavjud. foydalanuvchi roʻyxatdan oʻtgan, ularning nafari oxirgi oy ichida kamida bitta tahrir qilgan,  foydalanuvchi esa administrator. Jami tahrirlar soni —. Teranligi (bugun):
Sanskritcha Vikipediya barcha Vikipediya boʻlimlari orasida maqolalar soni boʻyicha -oʻrinda (.September.2023).
IC 4913
IC 4913 Sagittarius yulduz turkumidagi E-S0 (elliptik spiral galaktika) tipli galaktikadir.
Kanar xurmosi
Kanar xurmosi (Phoenix canariensis) — palma oilasiga mansub oʻsimlik boʻlib, xurmolar oilasiga kiruvchi daraxt hisoblanadi.
Tarqalishi va ekologiya
Oʻsimlikning vatani Kanar orollari sanaladi. U insonlar tomonidan tarqatilgan boʻlib, u sayyoramizning koʻplab subtropik va tropik mintaqalarida tabiiylashtirilgan. Hozirgi kunda bu palma oʻsimligi shimolda Fransiyadan janubda janubiy Chiligacha oʻsib-unadi. Oʻsimlik ayniqsa Ispaniya, Portugaliya, Argentina, Italiya, Xorvatiya, Gretsiya, Turkiya, Shimoliy Eronda mashhur hisoblanadi (qarang. Shomal), Fransiyaning janubi va gʻarbiy qismida, AQShda (asosan Kaliforniya va Floridada), Braziliyaning janubida (Rio Grande-du-Sul shtati) Urugvay, Avstraliya, Yangi Zelandiya va Janubiy Afrikada. Sobiq SSSR mamlakatlarida u Kavkazning Qora dengiz sohillarida (Sochi, Abxaziya va Gruziyada), Qrimning janubiy qirgʻogʻida, Ozarbayjon va Turkmanistonning janubida uchraydi. Baʼzi mamlakatlarda, xususan, Yangi Zelandiyada oʻsimlik butunlay begona oʻtga aylandi.
Biologik tavsif
Daraxt 10-40 m balandlikgacha yetishi mumkin.
Barglari murakkab pinnatsimon boʻlib, uzunligi 4-6 metrgacha yetishi mumkin, asosiy rachis deb nomlanuvchi yon tomonlarida 80-100 bargchalar mavjud boʻladi.
Mevalari kokil boʻlib yigʻilgan. Ular olov rangda, oval, yumaloq shaklda, uzunligi 2 sm va kengligi 1 sm, ular ichida bitta katta urugʻ mavjud.
Foydalanish
Oʻsimlik tanasi markazidan olingan sharbat palma siropi olish uchun ishlatiladi.
Ashley (Illinois)
Ashley AQShning Illinois shtatida joylashgan shahardir. Washington County okrugi tarkibiga kiradi.
Aholisi
578 nafar aholi istiqomat qiladi (2006).
Geografiyasi
Maydoni — 3 km2. Shundan 2,9 km2 quruqlik, 0,1 km2 esa suv maydonidir. Dengiz sathidan oʻrtacha 163 m balandlikda joylashgan.
Van Heflin
Emmett Evan „Van“ Heflin Jr. (talaffuzi: „Emmett Evan Van Xeflin“, 1908-yil 13-dekabr  — 1971-yil 23-iyul) amerikalik teatr, radio va kino aktyori. U oʻzining kino faoliyati davomida asosan personaj, ammo 1940-yillarda yetakchi rollarda bir qator rollarni oʻynagan. Heflin „Jonni Eager“ (1942) filmidagi ijrosi uchun „Ikkinchi plandagi eng yaxshi aktyor“ nominatsiyasida Akademiya mukofotiga sazovor boʻldi. Shuningdek, u Shane (1953), 3:10 to Yuma (1957) va Gunmanʼs Walk (1958) kabi Westerns filmlarida unutilmas rollarni ijro etgan.
Yoshlik
Heflin Oklaxoma shtatining Uolters shahrida Fanni Bleecker (née Shippey) va tish shifokori doktor Emmett Evan Heflinning oʻgʻli boʻlib tugʻilgan. U irland va fransuzlardan edi. Heflinning singlisi Kunduzgi Emmy mukofotiga nomzod aktrisa Frensis Heflin (bastakor Sol Kaplanga turmushga chiqqan) edi. Heflin Oklahoma Sitidagi Classen oʻrta maktabida oʻqidi. Bir manba Long Beach politexnika oʻrta maktabi deydi. U, shuningdek, Oklahoma universitetiga bordi. U yerda 1932-yilda bakalavr darajasini oldi va Phi Delta Theta birodarligi aʼzosi boʻldi
Karyera
Heflin aktyorlik faoliyatini 1920-yillarning oxirida Brodveyda boshlagan. U „Mr. Moneypenny“ (1928), „The Bride of Toyozko“ (1934), „The Night Remembers“ (1934), „Mid-West“ (1936), „End of Summer“ (1936) filmlarida ishtirok etgan.
Heflin filmdagi debyutini „A Woman Rebels“ (1936) filmida, „The Philadelphia Story“ filmining sahna versiyasida qarama-qarshi rolda o‘ynagan Katherine Hepburnga qarshi o‘tkazdi.
Shaxsiy hayot
Heflin oʻttizinchi yillarning oʻrtalarida aktrisa Eleanor Shou bilan olti oylik nikohda boʻlgan (nami Eleanor Sher, 2004-yilda vafot etgan). 1942-yilda Heflin RKO shartnomasi oʻyinchisi Francis Nealga uylandi. Ularning ikki qizi, aktrisalar Vana OʻBrayen va Ketlin (Keyt) Heflin va Tracy ismli oʻgʻli bor edi. Er-xotin 1967-yilda ajrashishdi.
Oʻlim
1971-yil 6-iyunda Heflin basseynda suzayotganda yurak xurujiga uchradi. Shifokorlar uni kasalxonaga olib borishdi va u qariyb yetti hafta yashagan boʻlsa-da, u hech qachon oʻziga kelmadi. Van Heflin Los-Anjelesdagi Livan kasalxonasida 1971-yil 23-iyul kuni ertalab soat 6:43 da 62 yoshida vafot etdi. U ommaviy dafn marosimini taqiqlovchi koʻrsatmalarni qoldirgan edi. Buning oʻrniga uning kuydirilgan qoldiqlari okeanga oqizib yuborilgan.
Jabloňov
Jabloňov Chexiya respublikasida joylashgan aholi punkti. Uning 341 ga yaqin aholisi bor.
Upanishadlar
Upanishadlar [sanskritcha ustozning yonida (haqiqatni bilish uchun) oʻtirmoq] — hind diniyfalsafiy risolasi; proza va sheʼr bilan yozilgan, veda adabiyotining yakunlovchi kdemi, xotimasi (qarang Vedalar). taxminan mil. av. 7—3-asrlarda paydo boʻlgan. Uning markazida veda dinshjnt falsafiy masalalari, odamning oʻzini oʻzi va atrofidagi olamni bilishi yotadi. U.ning asosiy gʻoyasi Brahma va Atman (subʼyekt, alohida shaxs)ning birligi toʻgʻrisidagi taʼlimotda ifodalanadi. U.ga 2 va 8—9-asrlarda yozilgan izohlar vedantalarta asos boʻlgan. U. keyingi asrlarda shakllangan barcha xind falsafiy tizimlari va maktablariga hamda ularning vakillari dunyoqarashiga taʼsir qilgan.
Kenyon instituti
Muqaddam Quddusdagi Britaniya arxeologiya maktabi nomi bilan tanilgan. Kenyon instituti I xorijdagi Britaniya tadqiqot instituti bo'lib, mazkur tadqiqot instituti I sroil va Falastindagi gumanitar va ijtimoiy fanlarni tadqiq etadi va qoʻllab-quvvatlaydi. U Levantdagi Britaniya tadqiqotlari kengashining tarkibiga kiradi va unga Britaniya akademiyasi homiylik qiladi.
Tarixi
Institut 1919-yilda Quddusdagi Britaniya arxeologiya maktabi sifatida tashkil etilgan. Uning tashkil etilishida Londonda joylashgan Falastin tadqiqot jamg‘armasi muhim ro'l o‘ynadi.
Birinchi direktor - britaniyalik arxeolog Jon Garstang sanaladi. Uning ilk talabalaridan biri arxitektor-arxeolog Jorj Xorsfild u keyinchalik Britaniya mandati Transjordanidagi antiqa buyumlar bo'yicha bosh inspektori ham bo'lgan. 1925-yilda Biritaniya arxeologiya talabasi Frensis Turvill-Petre tomonidan Tugba g'orlarida olib borilgan qazilma ishlari paytida tarixiy muhim topilma - Jalilaning bosh suyagini topadi. Garstang rahbarligi ostida BSAJ Falastin tadqiqot jamg'armasi bilan Quddusning Ofel tog'ida qazish ishlarini boshladi.
Garstang 1926-yilda BSAJ(British School of Archaeology at Jerusalem) direktori lavozimidan iste'foga chiqdi. Shundan so'ng, Afinadagi Britaniya maktabida tahsil olgan britaniyalik arxeolog Jon Vinter Krofut maktabning ikkinchi direktori bo'ldi. Toʻqimachilik, hunarmandchilik va botanika boʻyicha taniqli mutaxassis boʻlgan rafiqasi Molli Krofut bilan Jon Krofut Ofel togʻida, Quddusda (1927–1929), Jerashda (1928–1930) va Samariyada (1930–1935) qazilma ishlarini olib bordi.
1998-yilda (BSAJ (British School of Archaeology at Jerusalem) Ammandagi Britaniya Arxeologiya va Tarix instituti bilan Levantdagi Britaniya tadqiqotlari kengashini (CBRL)Council for British Research in the Levant tashkil qilish uchun birlashdi va 2001-yilda Kenyon instituti tomonidan qo'llab-quvvatlanadigan fanlarning keng doirasini aks ettirish uchun Ketlin Kenyon nomi bilan ular qayta nomlandi. institut CBRL tarkibiga kiradi.
Mashhur shaxslar
Direktorlar
Sandiás
Sandiás Ispaniyaning Galicia mintaqasida joylashgan shahardir. Ourense provinsiyasi tarkibiga kiradi. Maydoni – 52,9 km2. Aholisi – 1416 kishi (2010).
Hardinsburg (Kentucky)
Hardinsburg AQShning Kentucky shtatida joylashgan shahardir. Breckinridge okrugi tarkibiga kiradi.
Aholisi
2345 nafar aholi istiqomat qiladi (2000).
Geografiyasi
Maydoni — 9,4 km2. Shundan 9,2 km2 quruqlik, 0,2 km2 esa suv maydonidir. Dengiz sathidan oʻrtacha 216 m balandlikda joylashgan.
Chazelet
Chazelet Fransiyaning Centre mintaqasida joylashgan kommunadir. Indre departamenti Le Blanc tumani tarkibiga kiradi.
Aholisi
146 nafar aholi istiqomat qiladi (1999). Aholi zichligi — har kvadrat kilometrga 12,2 nafar kishi.
Geografiyasi
Maydoni — 12,0 km2.
Monroe (Washington)
Geografiyasi
Maydoni — 15,1 km2. Shundan 15,0 km2 quruqlik, 0,1 km2 esa suv maydonidir. Dengiz sathidan oʻrtacha 18 m balandlikda joylashgan.
Bojxona ko'rigidan o'tkazish
Bojxona koʻrigidan oʻtkazish — tovarlar va transport vositalarini Bojxona koʻrigidan oʻtkazish tovarlar va transport vositalarini bojxona chegarasi orqali olib oʻtishning qonuniyligini aniqlash, ularni hisobga olish, boj, soliqlar, yigʻimlar olish, shuningdek olib kirish, olib chiqish va tranzit qilish taqiqlangan tovarlar bojxona chegarasi orqali oʻtishining hamda bojxona xududi orqali tranzit tartibida oʻtishining oldini olish uchun bojxona organlarining mansabdor shaxslari tomonidan qonun xujjatlarida belgilangan tartibda amalga oshiriladi. Tovarlar va transport vositalariga nisbatan vakolatlarga ega boʻlgan shaxslar tovarlar va transport vositalarini koʻzdan kechirish paytida hozir boʻlishga xaqlidir, bojxona organlari mansabdor shaxslarining talabiga koʻra esa tekshirish paytida hozir boʻlishlari va bojxona organlarining mansabdor shaxslariga zarur yordam koʻrsatishlari shart. Tovarlar va transport vositalariga nisbatan vakolatlarga ega shaxs boʻlmagan taqdirda, transport vositasini boshqaruvchi shaxs bojxona maqsadlari uchun vakolatli shaxs deb xisoblanadi.
Alabama shtatida oʻlim jazosi
thumb| Julia Tutwiler qamoqxonasida shtatdagi oʻlimga mahkum ayollar saqlanadi. Alabamada oʻlim jazosi qonuniy jazo hisoblanadi. Shtat Qoʻshma Shtatlarda aholi jon boshiga eng koʻp jazo qoʻllaniluvchi hudud hisoblanadi. Baʼzi yillarda uning sudlari aholisi besh baravar koʻp boʻlgan Texas shtatidan ham koʻra koʻproq oʻlim jazosini tayinlangan. Texas shtatida ham qatl qilish darajasi aholi jon boshiga nisbatan ancha yuqori hudud hisoblanadi.
Huquqiy jarayon
Jabrlanuvchi oʻlim jazosini talab qilganda, hukmni hakamlar hay’ati hal qiladi. Kamida 10 nafar sudyalar rozilik bildirgan taqdirda oʻlim jazosi amalga oshadi.
Sud muhokamasining jazo bosqichida ovozlar teng kelgan taqdirda, ishni qayta koʻrib chiqish boshqa hakamlar hay’ati oldida oʻtkaziladi.
2017-yilgacha Alabama sudyaga umrbod qamoq jazosiga hukm qilingan sudyalar hukmiga qarshi oʻlim hukmini chiqarishga ruxsat bergan yagona shtat hisoblanadi.
Afv etishni Alabama gubernatoriga amalga.
Qatl qilish usuli, agar mahkum elektr toki urishi yoki azot gipoksiyasini talab qilmasa, oʻldiradigan inʼektsiyadir. Azot gipoksiyasi 2018 yilda tasdiqlangan, ammo 2022 yilga kelib u hali ishlatilmagan. Agar huquqbuzar tomonidan tanlangan yoki sukut boʻyicha tanlangan usul konstitutsiyaga zid boʻlsa, shtat qonunchiligida „har qanday konstitutsiyaviy qatl usuli“ dan foydalanish nazarda tutilgan, ular bilvosita maʼlum va ilgari qoʻllanilgan usullarni oʻz ichiga oladi, masalan, osib qoʻyish, gaz kamerasi yoki otib oʻldirish.
Qotillik bilan bir qatorda, Alabama shtatidagi kapital jinoyatlar ilgari zoʻrlash, o't qo'yish va talonchilikni oʻz ichiga olgan. Alabama Tuzatish Departamenti maʼlumotlariga koʻra, 1927 yildan 1959 yilgacha 31 kishi shtat tomonidan qotillikdan tashqari boshqa jinoyatlar, jumladan zoʻrlash, talonchilik va oʻgʻirlik uchun qatl etilgan Kennediga qarshi. Luiziana, 554 US 407 (2008), AQSh Oliy sudi qotillikdan tashqari shtat darajasidagi har qanday jinoyat uchun oʻlim jazosini deyarli bekor qildi.
Kapital jinoyatlar
Alabama shtatida qotillikning quyidagi turlari oʻlim bilan jazolanadi:
Qotillik bilan bir qatorda, Alabama shtatidagi kapital jinoyatlar ilgari zoʻrlash, oʻt qoʻyish va talonchilikni oʻz ichiga olgan. Alabama Tuzatish Departamenti maʼlumotlariga koʻra, 1927 yildan 1959 yilgacha 31 kishi shtat tomonidan qotillikdan tashqari boshqa jinoyatlar, jumladan zoʻrlash, talonchilik va oʻgʻirlik uchun qatl etilgan Kennediga qarshi. Luiziana, 554 US 407 (2008), AQSh Oliy sudi qotillikdan tashqari shtat darajasidagi har qanday jinoyat uchun oʻlim jazosini deyarli bekor qildi.
Manbalar
<references group="" responsive="1">
Qurshob (Oʻsh viloyati)
Qurshob (Куршаб) — Qirgʻiziston Respublikasining Oʻsh viloyati Oʻzgan tumaniga qarashli qishloq. Qurshob ovul okrugi tarkibiga kiradi.